**LĪGUMS** Nr.SKUS49/17Piegādātāja līgumu reģistrācijas nr. N32/2017-3

**Video uretero – renoskopa noma**

Rīgā, 2017. gada 31.janvāris

**VSIA „Paula Stradiņa klīniskā universitātes slimnīca”**, reģistrācijas Nr. 40003457109, kurusaskaņā ar statūtiem, pārstāv valdes locekļi Arta Biruma un Elita Buša (turpmāk – Pasūtītājs) no vienas puses, un

**SIA „Arbor Medical Korporācija”**, reģistrācijas Nr.40003547099, kuru saskaņā ar statūtiem pārstāv valdes locekle Dace Rātfeldere (turpmāk – Piegādātājs), no otras puses,

Pasūtītājs un Piegādātājs kopā saukti Līdzēji, katrs atsevišķi – Līdzējs, pamatojoties uz Pasūtītāja veiktā iepirkuma “Video uretero – renoskopa noma”, ID Nr.PSKUS 2016/264, rezultātiem, bez maldības, viltus un spaidiem, noslēdz šādu līgumu:

1. **Līguma priekšmets**

Piegādātājs nodod Pasūtītāja lietošanā un Pasūtītājs pieņem lietošanā Piegādātājam piederošu video uretero – renoskopu BOA Vision (turpmāk – Iekārta) saskaņā ar Līguma 1.pielikumā noteikto nomas maksu (turpmāk – Pakalpojums). Piegādātājs Iekārtas piegādi veic 2 (divu) nedēļu laikā no līguma abpusējas parakstīšanas dienas.

1. **Līgumcena un Iekārtas nomas maksa**
   1. Kopējā līgumcena par Iekārtas nomu visā Pakalpojuma sniegšanas laikā nevar pārsniegt **EUR 10 650,00** (desmit tūkstoši seši simti piecdesmit *euro* un 00 centi) bez pievienotās vērtības nodokļa (turpmāk – PVN). PVN tiek maksāts saskaņā ar Latvijas Republikā spēkā esošo nodokļa likmi. Iekārtas viena nomas mēneša maksa sastāda – **EUR** **1 065,00** (viens tūkstotis sešdesmit pieci *euro* un 00 centi) bez PVN.
   2. Līgumcena noteikta, ievērojot līguma 1.pielikumā noteikto Iekārtas viena mēneša nomas maksu. Līgumcena ietver Iekārtas piegādes izdevumus un iekārtas nodošanu ekspluatācijā līdz līgumā norādītajai piegādes vietai (t.sk., transporta izmaksas), visus nodokļus un nodevas, personāla apmācību darbam ar Iekārtām, iekārtu darbināšanai nepieciešamo palīgmateriālu izmaksas, kā arī citas izmaksas, kas attiecas uz Iekārtu piegādi un uzstādīšanu.
   3. Iekārtas nomas maksa netiek paaugstināta visu līguma darbības laiku.
2. **Iekārtu nodošana lietošanā**
   1. Iekārta tiek nodota lietošanā Pasūtītāja norādītajās telpās Pilsoņu ielā 13, Rīgā. Par Iekārtas nodošanu lietošanā tiek sagatavots nodošanas – pieņemšanas akts, ko paraksta abi Līdzēji.
   2. Risks par Iekārtu nejaušu sabojāšanu, iznīcināšanu vai pazaudēšanu/ nozagšanu, kas notikusi Pasūtītāja vainas dēļ, vai atbildība par zaudējumu atlīdzību trešajai personai pāriet uz Pasūtītāju ar Iekārtu saņemšanu. Ja Pasūtītāja vainas dēļ iestājas Iekārtu nejauša sabojāšana, iznīcināšana vai pazaudēšana/nozagšana, Pasūtītāja atbildība ir vienāda ar Tehniskajā un finanšu piedāvājumā norādīto Iekārtas vērtību. Pasūtītājs nenes atbildību par šajā Līguma punktā minēto iekārtu bojājumiem vai nejaušu bojāeju, kas nav notikusi Pasūtītāja tīšas darbības rezultātā.
   3. Pasūtītāja personāla apmācību darbam ar Iekārtu Piegādātājs saskaņo ar Pasūtītāju pēc nodošanas – pieņemšanas akta abpusējas parakstīšanas.
   4. Īpašumtiesības uz Iekārtu pilnībā pieder Piegādātājam un ar Iekārtas nodošanu lietošanā Pasūtītājam tās nekādi netiek ietekmētas.
3. **Iekārtas izmantošanas noteikumi**
   1. Pasūtītājs apņemas Iekārtas lietot tikai Pilsoņu ielā 13, Rīgā.
   2. Pasūtītājs nav tiesīgs izmantot Iekārtas citiem mērķiem nekā paredzētajai izmantošanai.
   3. Pasūtītājs nav tiesīgs Iekārtas bojāt, iznīcināt, pakļaut salūšanas riskam, nodot trešajām personām.
4. **Iekārtu servisa un apkopes pakalpojumu sniegšana**
   1. Pasūtītājs, nomas periodā, apņemas nodrošināt Iekārtu regulāru apkopi, kuru veic saskaņā ar Iekārtas instrukciju un Piegādātāja dotajiem norādījumiem, kā arī strādāt ar Iekārtu akurāti, sargājot tās no bojājumiem.
   2. Nomas līguma darbības laikā Piegādātājs iznomātajai Iekārtai nodrošina tādus pašus apkalpošanas servisa noteikumus kādi tie ir noteikti Iekārtām to garantijas laikā.
   3. Piegādātājs nomas perioda laikā nodrošina Iekārtas darbināšanai nepieciešamos palīgmateriālus.
   4. Pasūtītājs apņemas nodrošināt Piegādātāja servisa inženieriem brīvu piekļūšanu Iekārtām, remontdarbu un citu darbu veikšanai, kā arī apņemas veikt visas nepieciešamās darbības, lai pilnībā nodrošinātu Piegādātājam netraucētu līgumā minēto saistību izpildi.
   5. Pasūtītājs apņemas nekavējoties ziņot Piegādātājam par jebkuru Iekārtas bojājumu vai tās darbības pasliktināšanos, kā arī neveikt nekādus Iekārtas remonta darbus vai pārveidojumus.
   6. Pasūtītājs apņemas nepieļaut kādai citai personai veikt Iekārtas profilaktisko apkopi vai remontdarbus, tādejādi nodrošinot, ka visas Iekārtas profilaktiskās apkopes un remontdarbus veic tikai Piegādātājs.
   7. Piegādātāja pienākums ir nekavējoties reaģēt uz Pasūtītāja pieteikumu par Iekārtu darbības traucējumiem. Pasūtītājs Iekārtas bojājumu piesaka telefoniski, zvanot uz servisa numuru: +371 67893785. Piegādātāja pienākums, darba dienās, darba laikā 6 (sešu) darba stundu laikā, brīvdienās un svētku dienās – 24 (divdesmit četru) stundu laikā, nodrošināt nepieciešamo servisa inženiera ierašanos bojājuma novēršanai. Līdzējiem rakstveidā vienojoties, minētais termiņš var tikt mainīts.
5. **Apmaksas kārtība**
   1. Apmaksa par Iekārtas nomu tiek veikta reizi mēnesī par iepriekšējo mēnesi 30 (trīsdesmit) kalendāro dienu laikā no Piegādātāja sagatavotā rēķina saņemšanas dienas, veicot pārskaitījumu uz Piegādātāja izrakstītā rēķinā norādīto bankas kontu.
   2. Ja Iekārta nav iznomāta pilnu kalendāro mēnesi, cena par Iekārtas nomu tiek aprēķināta proporcionāli izmantotajam dienu skaitam.
   3. Par apmaksas dienu uzskatāma diena, kad Pasūtītājs pārskaitījis naudu uz Piegādātāja izrakstītā rēķinā norādīto bankas kontu, ko apliecina attiecīgais maksājuma uzdevums.

1. **Līguma spēkā stāšanās un izbeigšana**
   1. Līgums stājas spēkā dienā, kad Līgumu ir parakstījušas abi Līdzēji un ir noslēgts uz laiku līdz Līdzēju saistību pilnīgai izpildei.
   2. Pakalpojuma sniegšanas laiks ir 10 (desmit) mēneši no Iekārtas nodošanas – pieņemšanas akta abpusējas parakstīšanas dienas vai līdz brīdim, kad summa par Pakalpojumu būs sasniegusi EUR 10 650,00 (desmit tūkstoši seši simti piecdesmit *euro* un 00 centi) bez PVN. Līgumu var izbeigt pirms kāda no norādītajiem termiņiem, ja Pasūtītājam zudusi nepieciešamība izmantot Preci.
   3. Līdzēji vienojas, ka samaksa par Pakalpojumu tiek uzsākta no dienas, kad, saskaņā ar līguma noteikumiem, Iekārta tiek nodota Pasūtītājam.
   4. Līgums var tikt izbeigts pirms termiņa jebkurā brīdī, Līdzējiem par to rakstiski vienojoties, vai vienpusēji Līgumā noteiktajā kārtībā.
   5. Pasūtītājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Piegādātāja juridisko adresi 10 (desmit) darba dienas iepriekš, ja iestājies vismaz viens no šādiem gadījumiem:
      1. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      2. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
      3. notikusi Piegādātāja likvidācija;
      4. pret Piegādātāju uzsākta maksātnespējas procedūra;
      5. pasūtītājam zudusi nepieciešamība pēc Iekārtas.
   6. Par vienpusēju atkāpšanos no līguma Pasūtītājs Līguma 7.5.punktā noteiktajā termiņā nosūta Piegādātājam rakstisku paziņojumu. Līgums uzskatāms par izbeigtu desmitajā dienā pēc Pasūtītāja rakstiska paziņojuma nosūtīšanas.
   7. Piegādātājs var vienpusēji izbeigt šo Līgumu, neatlīdzinot nekādus zaudējumus saistībā ar Līguma izbeigšanu, nosūtot par to rakstisku paziņojumu uz Pasūtītāja juridisko adresi 10 (desmit) darba dienas iepriekš, ja ir iestājies vismaz viens no šādiem gadījumiem:
      1. Pasūtītājs vismaz 30 (trīsdesmit) kalendārās dienas nepamatoti kavē līguma 6.1.punktā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta vai ir apturēta tā saimnieciskā darbība.
2. **Nepārvarama vara**
   1. Līdzējs tiek atbrīvots no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Līdzēju kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Līdzēju iespējamās kontroles robežās u.c.).
   2. Līdzējs, kas nokļuvis nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas rakstiski jāinformē par to otrs Līdzējs un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   3. Ja nepārvaramas varas apstākļu dēļ līguma saistības netiek pildītas ilgāk par 3 (trīs) mēnešiem, katram Līdzējam ir tiesības izbeigt līgumu, par to rakstveidā brīdinot otru Līdzēju vismaz 15 (piecpadsmit) dienas iepriekš. Šajā gadījumā Līdzējs nevar prasīt atlīdzināt zaudējumus, kas radušies līguma izbeigšanas rezultātā.
   4. Par zaudējumiem, kas radušies nepārvaramas varas apstākļu dēļ, neviens no Līdzējiem atbildību nenes, ja Līdzējs ir informējis otru Līdzēju atbilstoši līguma 8.2.punktam.
3. **Strīdi**

Visi strīdi, kas rodas šī līguma sakarā, vispirms tiek risināti Līdzēju savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.

1. **Līdzēju atbildība**
   1. Ja Pasūtītājs neveic rēķina apmaksu līgumā noteiktajā termiņā, Piegādātājs ir tiesīgs piemērot Pasūtītājam līgumsodu 0,1% (nulle komats viens procents) apmērā no savlaicīgi neapmaksātās Pakalpojuma summas par katru nokavēto dienu, bet ne vairāk kā 10% (desmit procenti) no kopējās līguma cenas.
   2. Ja Piegādātājs līguma noteiktā termiņā neveic Iekārtu piegādi un nodošanu ekspluatācijā, Pasūtītājs ir tiesīgs piemērot Piegādātājam līgumsodu 0.1% (nulle komats viens procents) apmērā no ekspluatācijā nenodotās Iekārtas mēneša nomas maksas par katru nokavēto dienu, bet ne vairāk kā 10% (desmit procenti) no kopējās līgumcenas.
   3. Līgumsoda samaksa neatbrīvo Līdzējus no līguma izpildes un Līdzēji var prasīt kā līgumsoda, tā arī līguma noteikumu izpildīšanu.
   4. Pasūtītājam ir tiesības samazināt kādu no maksājumiem, ko Pasūtītājs līgumā apņēmies maksāt Piegādātājam, Piegādātāja līgumsoda apmērā.
2. **Citi noteikumi**
   1. Pasūtītāja pilnvarotā persona līguma izpildē: Medicīnas iekārtu uzturēšanas nodaļas vadītājs Toms Bērziņš, e-pasts: [toms.berzins@stradini.lv](mailto:toms.berzins@stradini.lv), tālr.: 29674952.
   2. Piegādātāja pilnvarotā persona līguma izpildē: Kristaps Rozenvalds, tālrunis - +371 22066525, 67620126, e-pasts: kristaps.rozenvalds@arbor.lv
   3. Ja kāds no Līdzējiem tiek reorganizēts, likvidēts utt., līgums paliek spēkā un tā noteikumi ir saistoši Līdzēju saistību un tiesību pārņēmējam.
   4. Līdzēji nav tiesīgi pilnīgi vai daļēji nodot līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
   5. Jebkuras izmaiņas un papildinājumi līgumā tiek noformēti rakstveidā un kļūst par līguma neatņemamu sastāvdaļu brīdī, kad to ir parakstījuši abi Līdzēji.
   6. Līgums pilnībā apliecina Līdzēju vienošanos. Nekādi mutiski papildinājumi netiek uzskatīti par līguma nosacījumiem.
   7. Ja kāds no līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
   8. Ja kādam no Līdzējiem tiek mainīts juridiskais statuss vai kādi šajā līgumā minētie Līdzēju vai Līdzēju pārstāvju rekvizīti, tālruņa, faksa numuri, adreses, u.c. vai Līdzēju pārstāvji, tad tā nekavējoties rakstiski paziņo par to otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par otru Līdzēju.
   9. Līgums sagatavots uz 4 (četrām) lapām un 1 pielikumu uz 2 (divām) lapām, 2 (divos) eksemplāros valsts valodā, abiem eksemplāriem ir vienāds juridiskais spēks, viens Līguma eksemplārs tiek nodots Piegādātājam, bet otrs – Pasūtītājam.
3. **PUšu PARAKSTI UN REKVIZĪTI**

|  |  |
| --- | --- |
| **Pasūtītājs:** | **Piegādātājs:** |

|  |  |
| --- | --- |
| **VSIA „Paula Stradiņa klīniskā**  **universitātes slimnīca”**  Reģ. Nr.40003457109  Pilsoņu iela 13, Rīga, LV-1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle E.Buša  \_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle A.Biruma | **SIA „Arbor Medical Korporācija”**  Reģ.Nr. 40003547099  Meistaru iela 7, Valdlauči,  Ķekavas nov., Ķekavas pag., LV-1076  Banka: AS Swedbank  Kods: HABALV22  Konta Nr.: LV98HABA0551000850592  \_\_\_\_\_\_\_\_\_\_\_\_\_\_\_\_\_\_\_\_  D.Rātfeldere |